
“Narva ja Narva-Jõesuu linnade kui turismi sihtkoha arendamine” jätkuprojekti omafinantseeringu kinnitamine
1. ASJAOLUD JA MENETLUSE KÄIK
Aastatel 2010-2011 Narva Linna Arenduse ja Ökonoomika Amet viis ellu ”Narva ja Narva-Jõesuu linnade kui turismi sihtkoha arendamine” projekti, mida sihtfinantseeriti EASi programmist „Turismiturunduse meede avalikule ja kolmandale sektorile“. 
Lähtuvalt sellest, et ”Narva ja Narva-Jõesuu linnade kui turismi sihtkoha arendamine” projekt läks edukalt ja sh tänu käesoleva projekti elluviimisele turistide arv 2011.aastal suurenes ning selle tulemusena suurenes ka nende poolt Narva jäetud rahavahendite hulk, on mõistlik jätkata Narva linna turundust koostöös Narva-Jõesuu linnaga ning jätkuprojketiga, et mitte kaotada vaid parendada saavutatud tulemusi.
Jätkuprojekti taotlus esitatakse ”Turismiturunduse meedet avalikule ja kolmandale sektorile“ programmi, mille eesmärgiks on Eesti sihtkohtade ja rahvuslikul eripäral põhinevate turismitoodete tuntuse suurendamine välisturgudel, Eestit külastavate välisturistide ööbimiste arvu suurendamine ja turismi hooajalisuse vähendamine.
Projekti taotlust valmistab ette Narva Linna Arenduse ja Ökonoomika Amet koostöös Narva-Jõesuu Linnavalitsusega, kes on ka projekti partner. Projekti taotleja on Narva Linna Arenduse ja Ökonoomika Amet. Jätkuprojekti planeeritav kestus on kaks aastat, eeldatatavalt 2012.a aprillist  kuni 2013.a detsembrini; sõltuvalt sellest, millal avatakse programmi taotlusvoor.

Kogu projekti eelarve moodustab ligikaudu 60 000 eurot, millest Narva  linna poolne omafinantseering moodustab maksimaalselt 16 000 eurot ja Narva-Jõesuu linna poolne kaasfinantseering moodustab 2000 eurot. 2012. aastal eeldatavad kulud moodustavad umbes 7 000 eurot kogu eelarvest, 2013.a. ülejäänud 53 000. Messide ja pressireiside katmiseks 2013.a. planeeritakse programmist taotleda ettemaksu umbes 30 000 eurot. Lepinguliste suhete korral, lepingu tingimusena jagatakse tasu kaheks osaks: 30% ja ülejäänud 70% pärast programmi toetuse laekumist. Sellepärast Narva linnal sildfinantseeringut ei ole vaja võtta.
Projekti taotlus on kavas esitada programmi 2012.a märtsi lõpus - aprilli alguses.
Projekti eesmärgiks on on suurendada välisturistide arvu ja nende külastamise kestust Narva ja Narva-Jõesuu linnades Narva piirkonna turismivõimaluste tuntuse tõstmise abil sihtturgudel. Projkti sihtturgudeks on valitud Venemaa, Soome, Läti ja Rootsi.
Projekti otsesed eesmärgid:

1. Narva piirkonna (Narva ja Narva-Jõesuu) kui turismi sihtkoha  tuntuse suurendamine ja piirkonna maine parendamine välisturgudel kvaliteetse ja päevakohase turismiinfo levitamise kaudu. 

2. Suurendada välisturistide ööbimiste arvu piirkonnas 12% võrra viie aasta jooksul (2013-2017)

3. Soodustada välisturistide külastust väljaspool kõrghooaega. Külastajate arv novembrist-aprillini kasvab vähemalt 40 000 inimese võrra viie aasta jooksul (2013-2017)   

Projekti raames planeeritud tegevused:
1)Veebiarendus. Uue turismi kodulehe loomine ja selle turundus sihtturgudel.

Olemasolev turismi koduleht on juba vananenud ning ei vasta areneva turu vajadusele. Kodulehte on raske toimetada ning seal puuduvad paljud võimalused, näiteks video lisamine, registreerimisvõimalus, mugava pildigalerii loomine jm, mida olemasoleva kodulehe platvorm enam ei võimalda lisada. 
Lähtuvalt sellest, et järgmise viie aasta jooksul mobiilse interneti kasutajate arv ületab arvuti interneti kasutajate arvu on vajalik luua kodulehe mobiilversioon. Selle tulemusena saab Narva linn atraktiivse ning kasutajatele mugava turismi kodulehe, mille kaudu saab operatiivselt edastada turismialast infot sihttarbijatele.
2) Pressireiside korraldamine (Vene, Rootsi sihtturud)
Kuna reklaami avaldamine on üsna kallis ja eriti artiklite kujul on mõistlik korraldada pressireise, et korraga hõlmata maksimaalselt võimalikke turismi ja muid turismiga seotud väljaandeid, kus reisi tulemusena ilmub reklaam Narva linna kohta. 
3) Infokandjate valmistamine ja levitamine. Narva ja Narva-Jõesuu voldikud, fotod ja video. 
Uue kodulehe turundamiseks valmistatakse infokandjad, mis sisaldavad üldinfot Narvast ja Narva-Jõesuust ning emotsioone esilekutsuvaid linnade fotosid. Projekti raames koostatakse ka fotode arhiivi igal aastaajal ja filmitakse turismiklippe, mis on ka paigaldatud uuele kodulehele. 
4) Rahvusvahelistel infomessidel osalemine:

· BaltTour - Läti, veebruar 2013a. (umbes 10 000 külastajat) 

· Matka Expo - Soome, jaanuar 2013a. (umbes 70 000 külastajat)
· Inwetex-Venemaa, oktoober 2013a. (umbes 10 000 külastajat)
· Tur - Goteborg, Rootsi, märts 2013.a. (umbes 40 000 külastajat)
Projekti planeeritava tulemusena inimeste arv, kes saavad turismiinfot Narva piirkonna kohta on umbes 3 mln inimest viie aasta jooksul (2013-2017). Planeeritav inimeste arv, kes saavad infot uue veebilehe kaudu, sh. saidi mobiilversiooni ja sotsiaalvõrkude kaudu on 5116 inimest/kuus, mis on rohkem kui käesoleva kodulehe külastatava inimeste arv (keskmiselt umbes 4000 külastajat/aastas suveperioodil ja 3300/kuus sügis-, talve- ja kevadperioodil ).

Piirkonnas suureneb välisturistide ööbimiste arv 12 % võrra viie aasta jooksul (2013-2017), külastajate arv novembrist-aprillini kasvab keskmiselt 4000 inimeseni viie aasta jooksul (2013-2017).
Projekt vastab Narva linna arengukavale 2008-2021a.:
Strateegiline eesmärk 2.1: linna maine on parendatud

Tegevussuund 2.1.1: tõhustada olemasolevaid ja töötada välja uued meetmed linna

maine kujundamiseks ja informatsiooni paremaks levitamiseks

Ülesanded:

2.1.1.1. linna positiivse maine turustamine

2.1.1.2. uute reklaamtoodete valmistamine

2.1.1.3. osalemine rahvusvahelistel infomessidel

Tegevussuund 2.1.3: tõhustada avaliku, era- ja kolmanda sektori koostööd

Ülesanded:

2.1.3.1. kolmanda sektori ürituste ja projektide toetamine

2.1.3.2. riigi-, era- ja kolmanda sektori kaasamine linna arenguküsimustesse
http://www.narva.ee/ee/linnakodanikule/kohalik_omavalitsus/pohimaarus,_arengukavad,_planeering
Narva Linnavolikogu otsusega on vaja kinnitada projekti omafinantseering summas 16 000 eurot perioodil 2012-2013. 

2. ÕIGUSLIKUD ALUSED
Kohaliku omavalitsuse korralduse seaduse (KOKS) § 22 lõike (lg) 1 punktide (p-de) 1 ja 8 kohaselt kuulub linnavolikogu ainupädevusse linnaeelarve vastuvõtmine ja muutmine ning laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine kontsessioonikokkulepete alusel. Vastavalt Narva Linnavolikogu (NLvK) 29.06.2000. a määrusega nr 36/16 kinnitatud „Narva linna põhimääruse“ punktile 4.4.14 kuulub laenude ja teiste varaliste kohustuste võtmine Narva Linnavolikogu pädevusse.
01.01.2011.a. jõustunud ning 2012. aasta ja sellele järgnevate aastate suhtes rakendatav KOFSi lg-d 2 ja 3 sätestavad, et valla- ja linnavalitsusel, kohaliku omavalitsuse üksuse ametiasutusel ning ametiasutuse hallataval asutusel on keelatud teha tehinguid, mis ei ole eelarves ette nähtud. Valla- ja linnavalitsus, kohaliku omavalitsuse üksuse ametiasutus ning ametiasutuse hallatav asutus võivad sõlmida lepinguid, millega võetakse KOFS § 34 lg-tes 2 ja 7 nimetatud kohustusi, antakse laenu või tagatakse kohustusi eelarveaastast pikemaks perioodiks, kooskõlas eelarvestrateegiaga ja volikogu antud volituse alusel. Seega keelab KOFS § 28 lg 3 linnavalitsusel ja selle allasutustel võtta kohustusi, mis nõuavad väljaminekuid järgmistel eelarve-aastatel, v.a juhul, kui see on eelarvestrateegiaga kooskõlas ja volikogu on andnud selleks loa. Tulevikus väljaminekuid nõudvaid lepinguid sõlmitakse alati volikogu volituse alusel. Nimetatud säte ei piira KOKS § 22 lg 1 p-i 8 toimet, mis annab volikogule õiguse otsustada ka eraldiseisvalt (väljaspool eelarvemäärust) laenude või muude kohustuste võtmist.
3. OTSUS

3.1 Kinnitada projekti omafinantseerimine perioodiks 2012-2013 kokku 16 000 euro ulatuses.

2012. aastal – 2 000 EUR 

2013. aastal – 14 000 EUR. 

3.2 Projekti positiivse rahastamisotsuse korral Narva Linna Arenduse ja Ökonoomika Amet katab omafinantseeringuks vajalikud 2 000 eurot oma eelarvevahenditest.

3.3  Projekti positiivse rahastamisotsuse korral Narva Linnavalitsusel näha ette omafinantseering 14 000 eurot 2013 a. eelarve eelnõus.  

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Aleksandr Jefimov

Linnavolikogu esimees

